Melléklet a 122/2015. számú Képv. test. határozathoz

MEGÁLLAPODÁS

mely létrejött egyrészről

Név: Kiskőrös Város Önkormányzata
  




Cím: 



6200 Kiskőrös, Petőfi Sándor tér 1. 

Adószám:


15724784-2-03
Bankszámlaszám: 

10400621-00027753-00000008

Telefon: 


+36/78/513-120

Telefax: 


+36/78/311-766

E-mail: 


polgarmester@kiskoros.hu

Képviselő: Pohankovics András alpolgármester




 (továbbiakban: Önkormányzat)

másrészről a

Név: Kiskőrösi Többcélú Kistérségi Társulás 


Cím: 



6200 Kiskőrös, Petőfi tér 1.  






Adószám: 


15542308-1-03

Bankszámlaszám: 

52500075-11040031

Telefon: 


+36/78/ 513-120
Telefax: 


+36/78/312-766


E-mail: 


polgarmester@kiskoros.hu
Képviseli: Domonyi László elnök 




 (továbbiakban, mint Társulás)

továbbiakban Felek között visszatérítendő támogatás nyújtására és elszámolására az alábbi feltételekkel:

1. Szerződő Felek tényként rögzítik, hogy a Kiskőrösi Többcélú Kistérségi Társulás által elnyert KÖZOP 3.2/c-08-2010-0008 Kerékpárút hálózat fejlesztés: Kiskőrös és Akasztó tárgyú pályázat két települési önkormányzatot érint. A projekt lebonyolítására a Társulás 2011.08. 11. napján kötött szerződést a Nemzeti Fejlesztési Ügynökséggel, mint támogatóval, továbbá a KIKSZ Közlekedési fejlesztési Zrt-val, mint közreműködő szervezettel. 
2. A projekt megvalósításának tervezett napja: 2015.12.30. Ezen időpontig az összes, a projekt megvalósításával összefüggésben elszámolni kívánt számlát ki kell egyenlíteni.

3. A megkötött támogatási szerződés értelmében a támogatás folyósítása az utófinanszírozás szabályai szerint történik. Utófinanszírozás esetén a számlákat a Társulásnak kell egyenlítenie és a pályázati portálon keresztül be kell nyújtania a kifizetési kérelmet, melyben igényelheti a számlák támogatástartalmát, mely jelen projekt esetében 100 %, azaz a Társulás által kifizetett teljes összeg. Amint a közreműködő szervezet ezen kérelmét jóváhagyja, a jóváhagyásról értesítést küld a támogató szervezet felé, amely rendelkezik a támogatás Társulás részére történő kiutalásról.

A Társulás által finanszírozandó kivitelezői számlák kiegyenlítése is az utófinanszírozás szabályai szerint történik. A benyújtott számlák összege olyan nagymértékű, hogy azt a társulás a projekt lebonyolítására kapott előlegből nem tudja finanszírozni. Az elszámolásra benyújtandó számlák finanszírozásához szükséges fedezet biztosítására az önkormányzat visszatérítendő támogatást biztosít a Társulás részére: 94 086 315 Ft, - azaz Kilencvennégymillió-nyolcvanhatezer-háromszáztizenöt forint- összegben.

4. Az Önkormányzat által nyújtott visszatérítendő támogatást a Társulás az építési kivitelezési és a hozzá kapcsolódó tevékenység tárgyában kiállított számlák kiegyenlítésének fedezeteként a visszatérítendő támogatás megérkezését követően azonnal köteles felhasználni. Az Önkormányzat köteles a támogatás összegét jelen szerződés aláírásától számított 1 munkanapon belül átutalni a Társulás részére.

5. A projekt megvalósításához kapott támogatásnak a Társulás bankszámláján történő jóváírásától számított 5 munkanapon belül, de legkésőbb 2015.12.31. napjáig köteles a Társulás a visszatérítendő támogatást az Önkormányzat számlájára visszautalni.
6.  A felek megállapodnak, hogy a visszatérítendő támogatás ellenértékeként a Társulás ügyleti kamatot nem fizet.

7. Önkormányzat jogosult a biztosított támogatás összegének felhasználását, illetve az abból megvalósítani kívánt feladatokat, illetve célokat ellenőrizni, ennek során az ellenőrzéshez szükséges adatokat, bizonylatokat bekérni, illetve előre írásban egyeztetett időpontban és módon helyszíni ellenőrzést tartani.

8. Szerződő Felek rögzítik, hogy amennyiben Önkormányzat ellenőrzése során megállapítja, hogy a Társulás a biztosított visszatérítendő támogatás összegét részben, vagy egészben szabálytalanul, vagy nem jelen szerződésben foglaltaknak megfelelően használta fel, jogosult jelen szerződés felbontására, mely a visszatérítendő támogatás összegének azonnali visszafizetését vonja maga után. 

9. Jelen megállapodásban nem szabályozott kérdésekben a Polgári Törvénykönyvről szóló 2013. évi V. törvény rendelkezései az irányadók.

Szerződő Felek a megállapodást elolvasás után, mint akaratukkal mindenben megegyezőt, 4 eredeti példányban helybenhagyólag aláírták.

Kiskőrös, 2015. november 12.

  ------------------------------------------- 
                  -----------------------------------

Kiskőrösi Többcélú




     Kiskőrös Város Önkormányzata

Kistérségi Társulás



     
Pohankovics András alpolgármester

Domonyi László elnök     

Pénzügyileg ellenjegyzem:



Pénzügyileg ellenjegyzem:

  ------------------------------------------


        -----------------------------------------

